Document ID: /roh_data/filtered/fineweb-2-filterrobots_roh.jsonl.gz/57605

La Part Sura Bernaisa ed il pe nord da las alps orientalas e centralas èn stads pertutgads. Per part hai pluvì fitg ferm. Uschia hai emplenì ils lais en la Svizra Centrala e la Svizra Orientala, scriva l'Uffizi federal da l'ambient.
Grischun anc adina plitost sitg
Il Grischun è in pau in'excepziun. In sguard sin las datas da l'uffizi mussa ch'ils flums grischuns mainan anc adina pli pauca aua che durant auters onns.
L'Uffizi da l'ambient scriva che la cuverta da naiv saja anc adina pli fina ch'en auters onns. Uschia vegnia a mancar ina part da l'aua durant la stad, e sch'i na plovia lura betg, smanatschia puspè ina sitgira.